text: SIND: Mindre glas i mindre psykiatriske byggerier
  18 juli 2017 kl. 17.39
  Landsforeningen SIND kritiserer prisvindende byggeri i Aabenraa for at være for stort og for at have for meget glas.
  Det nye psykatriske byggeri i Aabenraa har fået en fornem pris for dets imødekommende arkitektur. Men hos Landsforeningen SIND vinder byggeriet ingen priser.
  I Aabenraa har man bygget brede gange med store vinduer, og det møder kritik hos næstformand i SIND, Kristian Bennedsen.
  Han anerkender, at byggeriet kan være godt for personalet. Men han tror samtidig ikke, at byggeriet ville se ud, som det gør, hvis patienterne var blevet spurgt.
  -  Jeg tror ikke, at alle de glasflader er gode, hvis man har en sygdom som paranoid skizofreni og har svært ved at være sammen med mange mennesker, siger han til TV SYD.
  Kristian Bennedsen forudser, at man de kommende år vil bygge på en anden måde.
  - Hvis brugerne havde bestemt, tror jeg, byggeriet var blevet i mindre i enheder med meget mindre glas, siger han.
  
  